上星期食左宴既和牛shabushabu放題 今個星期到試佢另一間姊妹店樂宴   兩間同樣係沖繩居酒屋 餐廳都採用沖繩食材 不過今次要食既係沖！繩！料！理！  沖繩直送海葡萄 海葡萄係生長於水中既海草類植物 鮮美無比而且略帶咸香 點壽司鼓油就食得 口感似食緊三文魚子 適合佐酒 好少餐廳有提供㗎  沖繩風炒豬肉麵筋 軟綿綿的麵筋和薄切豬肉片 用醬油等調味料炒成 口感好滑好特別 係好有驚喜嘅一道菜  沖繩墨魚汁帆立貝茶碗蒸蛋 加左墨魚汁既茶碗蒸充滿海鮮鮮甜味 帆立貝爽口彈牙 蒸蛋好滑 入口即溶 記得要趁熱食  沖繩風炒幼麵 用新鮮蔬菜炒幼麵 感覺有啲似炒米粉 清新可口  風味沖繩炸雞 雞肉炸得啱啱好 肉汁勁多又好滑 可以配沙律醬  宮崎和牛冰見湯烏冬 超高質既宮崎和牛脂肪均勻 入口既溶油香濃郁 冰見烏冬造法同稻庭烏冬相似 不過麵就幼一啲 味道比較清淡 同和牛好夾  沖繩四季桔汁 微酸好清新既果汁 都好有日本feel  整體而言餐廳菜式唔貴 每份食物既量唔會太多 可以試多幾樣 環境舒適氣氛愉快 值得再去